als_Latn dik_Latn sag_Latn
Pavarësisht “vendimit” të ushtruesit të detyrës së kryeprokurorit, Sylë Hoxha që nuk do të ketë mbledhje të rregullt dhe as të jashtëzakonshme të Këshillit Prokurorial të Kosovës deri në vendimin e Gjykatë Kushtetuese e cila do të sqarojë mandatin e tre anëtarëve të Këshillit, me nënshkrimet e pesë anëtarëve të KP-së sot në orën 14 pritet të mbahet një mbledhje e jashtëzakonshme.
Mbledhja e jashtëzakonshme është paralajmëruar edhe të premten, ditë në të cilën në mungesë të kourimit është ndërprerë mbledhja e këshillit prokurorial. /Zëri/
Komunikatë e plotë:
Meqenëse u.d. kryetari i KPK-së, ka marr vendim të kundërligjshëm duke vendosur personalisht që t’i pezulloj takimet e KPK-së edhe pse as me Ligjin mbi KPK-në e as me Rregulloren mbi funksionimin e KPK-së, kryetari i KPK-së, nuk e ka të drejtën që të pezulloj takimet e Këshillit Prokurorial, aq më pak, kinse, deri sa të bëhet dekretimi i kryeprokurorit të Shtetit nga Presidentja e Republikës, apo derisa të bëhet sqarimi, kinse, i mandateve të anëtarëve të KPK-së.
Si nënkryetar i KPK-së ftoj takimin e radhës së KPK-së, ashtu siç shkruan edhe në kërkesën e pesë anëtarëve të KPK-së, të nënshkruar nga anëtarët: Idain Smailji, Sevdije Morina, Teki Bokshi, Bajram Uka dhe Jetish Maloku.
Takimi do të mbahet ashtu siç ka qenë i paraparë, më 17.03.2015, në ora 14:00, në sallën në katin IV, në ndërtesën e Këshillit Prokurorial i Kosovës.
Me respekt,
Idain Smailji
Nënkryetar i KPK-së
Vërejtje:
Telegrafi ka ofruar gjithmonë hapësirë të lire për komentime dhe për diskutim, me qëllimin e mirë të nxitjes së debateve. Por, për shkak të disa komentuesve të papërgjegjshëm, që keqpërdorin këtë mundësi, kemi vendosur ta ndryshojmë qasjen drejt komentimit të lajmeve. Tash e tutje, komentuesit në rubrikat "Lajme" dhe "Ekonomi", profilin e tyre duhet ta autorizojnë me email valid.
Çdo përdorues, në panelin "Settings" duhet të vendos emailin valid, e pastaj të kërkojë që në atë adresë elektronike t'i dërgohet linku për aprovim. Ky link duhet të klikohet, që të autorizohet profili përmes të cilit mund të komentoni.
als_Latn als_Latn als_Latn als_Latn als_Latn als_Latn als_Latn gla_Latn als_Latn als_Latn als_Latn als_Latn